**TUDNIVALÓK A MENZÁRÓL**

Minden KÖZGÉ-s tanuló kérhet menzát.

A KÖZGÉ kollégista tanulóinak teljes körű menza ügyintézése a kollégiumban folyik!

A menzadíj átutalással vagy készpénzben fizethető.

A készpénzben fizetendő menzadíj beszedésének helye a gazdasági iroda. (II. emelet)

A menzafizetés a tárgyhót követően, a hirdető táblákon kifüggesztett napokon és időpontban (**8 és 15 óra között) történik.**  **A befizetési idő betartása KÖTELEZŐ!**

**Bruttó térítési díjak 2025. 01.01-től: normál étkezés 897,89 Ft**

(a változtatás jogát fenntartjuk) **diétás étkezés 1894,84 Ft**

**A 328/2011. (XII. 29.) Kormányrendeletben foglaltak szerint kedvezményes, vagy ingyenes gyermekétkeztetés vehető igénybe az alábbi dokumentumok csatolásával:**

**Rendszeres gyermekvédelmi kedvezményben részesülő tanuló után a térítési díj 50 %-a fizetendő.**

A kedvezmény érvényesítéséhez szükséges a szülő nyilatkozata, mely az iskola honlapjáról tölthető le és az önkormányzat határozatának másolata. Felhívjuk a szülők figyelmét, hogy a határozatok érvényességi idejének figyelemmel kísérése, és a hó közben lejárt határozatok időben való pótlása a szülő feladata.

**3 vagy többgyermekes családnál a térítési díj 50 %-a fizetendő.**

Ennek igénybevételéhez a szülő nyilatkozata szükséges, mely a honlapról tölthető le.

**Tartósan beteg vagy fogyatékos tanuló után a térítési díj 50 %-a fizetendő.**

Igénybevételéhez a magasabb összegű családi pótlék megállapításáról szóló határozat másolatára, ennek hiányában a szakértői és rehabilitációs bizottság szakvéleményének másolatára, valamint szülői nyilatkozatra van szükség, mely a honlapról tölthető le.

**Diéta** igénybevételéhezszükséges csatolni a szakorvosi véleményt.Amennyiben a szakorvosi vélemény **tartós betegséget** is igazol, úgy a **térítési díj 50 %-a fizetendő.**

Az igénybevételhez szükséges iratok: szakorvosi vélemény (minden esetben), tartós betegség esetén a fentebb leírtak szerinti igazolások is kellenek.

**Nevelésbe vett és utógondozói ellátásban részesülő tanuló után** **100%-os támogatás jár.**

Igénybevételéhez szükséges az ellátást nyújtó nevelőszülő/intézményvezető, utógondozói ellátott fiatal felnőtt esetén az ellátást igénylő nyilatkozata, mely az iskola a honlapjáról tölthető le, és a jogosultságot igazoló határozat másolata.

**A kedvezmény érvényesítéséhez szükséges szülői nyilatkozatot a szülő/nevelőszülő/ellátást igénylő büntetőjogi felelőssége tudatában teszi, ezért a kedvezményre jogosító körülményekben történő változást köteles 15 napon belül az iskolának jelenteni.**

Minden más, menzával kapcsolatos kérdéssel Bakó Katalinhoz lehet fordulni a II. emeleti gazdasági irodában. (telefon: 66/322-611 /201. mellék)

**MENZA LEMONDÁSA**

Reggel 8:30 óráig történő bejelentés esetén az ebédet a következő naptól áll módunkban lemondani.

(Az aznapi ebéd a menzáról elvihető).

Menzai lemondást írásban (erre rendszeresített nyomtatványon) tudunk elfogadni, kivétel betegség esetén, amikor a szülő telefonon is lemondhatja az ebédet.

Békéscsaba, 2025. április 17.

 Paláncz György

 igazgató